
	Parlamentul României
Camera Deputaţilor


	COMISIA JURIDICĂ DE DISCIPLINĂ ŞI IMUNITĂŢI
Nr. 31/869/2008                                   
  PL-x 541/2011
	COMISIA PENTRU BUGET, FINANŢE ŞI BĂNCI
Nr 22/390/2008
Bucureşti,  21 noiembrie 2011


Biroului Permanent al

Camerei  Deputaţilor


Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr. 53/2008 privind modificarea şi completarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, trimis Comisiei juridice, de disciplină şi imunităţi şi Comisiei pentru buget, finanţe şi bănci, pentru dezbatere în fond, în procedură de urgenţă, cu adresa nr. PL.x 541 din 16 septembrie 2008, înregistrat cu nr. 31/869/2008, respectiv, sub nr. 22/390/2008.   


În raport de obiectul şi conţinutul său, propunerea legislativă face parte din categoria legilor organice.



PREŞEDINTE,


PREŞEDINTE,
                 Daniel BUDA               Maria Eugenia BARNA

	Parlamentul României
Camera Deputaţilor

	COMISIA JURIDICĂ, DE DISCIPLINĂ ŞI IMUNITĂŢI

Nr. 31/869/2008                                   
  

     PL-x 541/2008
	COMISIA PENTRU BUGET, FINANŢE ŞI BĂNCI
                      Nr 22/390/2008
                      Bucureşti, 21 noiembrie 2011


RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr. 53/2008 privind modificarea şi completarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru buget, finanţe şi bănci au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 53/2008 privind modificarea şi completarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, trimis cu adresa nr. PL.x 541 din 16 septembrie 2008 şi înregistrat cu nr. 31/869 din 17 septembrie 2008, respectiv, cu nr. 22/390/2008.

          Senatul, în calitate de primă Cameră  sesizată, a adoptat  proiectul de lege  în şedinţa din 8  septembrie 2008.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este  Cameră decizională.
   Consiliul Legislativ  a avizat favorabil proiectul ordonanţei de urgenţă, cu observaţii şi propuneri, conform avizului nr. 483/22.04.2008.

            Comisia pentru apărare, ordine publică şi siguranţă naţională a transmis avizul favorabil cu nr. 32/635, în data de 30 septembrie 2008.

            Obiectul de reglementare al proiectului de lege îl constituie aprobarea Ordonanţei de urgenţă, în sensul adoptării corespunzătoare a cadrului normativ la nivel intern prin transpunerea în legislaţia naţională a directivelor în domeniu (Directiva 2005/60/CE a Parlamentului European şi a Consiliului Uniunii Europene  din 26 octombrie 2005 privind prevenirea utilizării sistemului financiar în scopul spălării banilor şi finanţării terorismului).

            Comisia juridică, de disciplină şi imunităţi şi Comisia pentru buget, finanţe şi bănci au dezbătut proiectul de lege pe parcursul a mai multe şedinţe desfăşurate în intervalul de timp 2008-2011, ultimele şedinţe având loc în data 14 noiembrie 2011, respectiv 21 noiembrie 2011, ocazie cu care s-au finalizat lucrările la acest proiect de lege.

             Din numărul total de 23 de membri ai Comisiei juridice, de disciplină şi imunităţi au participat la şedinţă 17 deputaţi, iar din numărul total de 33 de membri ai Comisiei pentru buget, finanţe şi bănci, au fost prezenţi 23 deputaţi.

             La lucrările celor două Comisii au participat, în calitate de invitaţi, doamna  Alina Bica – secretar de stat în Ministerul Justiţiei, domnul Adrian Cucu preşedinte al Oficiului Naţional de Prevenire şi Combatere a Spălării Banilor, Codescu Alexandru director la Oficiul Naţional de Prevenire şi Combatere a Spălării Banilor, domnul Doru Bulată – Director - Asociaţia Romană a Băncilor,  domnul Dragoş Panaitescu – Direcţia de elaborare a actelor normative din Ministerul Justiţiei, doamna Dimache Emilia – şef serviciu la Oficiului Naţional de Prevenire şi Combatere a Spălării Banilor, domnul Bolboşanu Constantin - director adjunct în  Ministerul Administraţiei şi Internelor, doamna Dimonu Angela - sef serviciu la Banca Naţională a României. Codescu Alexandru – Oficiul Naţional de Prevenire şi Combatere a Spălării Banilor. 

   În urma dezbaterii, membrii celor două Comisii au hotărât, cu unanimitate de voturi să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 53/2008 privind modificarea şi completarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism. Amendamentele admise sunt redate în Anexa nr. 1 la prezentul raport.. Amendamentele respinse sunt cuprinse în Anexa nr. 2, care face parte integrantă din raport.
           În raport de obiectul şi conţinutul său, proiectul de lege face parte din categoria legilor organice.

PREŞEDINTE, 

     
     


PREŞEDINTE,

     Daniel BUDA                                          Maria Eugenia BARNA
    SECRETAR,

                                    SECRETAR,
Gabriel ANDRONACHE 


           Nicolae Bud
           Consilier parlamentar, Paul Şerban                                                                            Consilier parlamentar, Vasilica Popa   

